Sogoar iah Valobta Josef, da Sohn vom Thomas Pflöckl mechtat nix meah von iah wissn, und drum bemüht si da Peter um de Wiedaheastöllung von da Ehr von seina Schwesta. „Der Beschreibung nach muss es einer von die Herren gwesen sein, die immer beim gnädigen Herrn in Visit sind, oder der gnädige Herr Baron selber.“ (Dritter Aufzug, zweiter Auftritt) Duach a List und mit Hüif von da Frau Hussbergerin iahn Sohn Hänschen, dea wo da eigentlich Schuidiche aun dera Redarei is, kaunn da Peter Span in Puffmann sei Lüagngschicht aufdeckn und es gelingt eahm daduach da völliche Beweis füa de Unschuid von da endli wieda glücklichn Klara: „Glücklich sein is viel, aber ich hör auf, unglücklich zu sein – das ist noch weit mehr.“ (Dritter Aufzug, vierunddreißigster Auftritt) Da Stoff füan Nestroy sei Stückl staummt vom Michel Masson (Auguste-Michel-Benoit Gaudichot-Masson, 1800–1883, Pseudonym Michel Raymond) ausn III.xa0Baund von da Rauhmengschicht Daniel le lapidaire ou les contes de latelier (Daniel der Steinschneider oder Werkstatterzählungen), betitlt Le grain de sable (Das Sandkorn), ana im easchtn Drittl vom 18.xa0Joahrhundat spülatn Gschicht.